Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
16 มี.ค. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดลดลงเล็กน้อย ก่อนแกว่งตัวสลับไปมาบนแดนบวกและแดนลบ โดยขึ้นไปทำจุดสูงสุดที่ดัชนี 1,818.53 จุด จุดต่ำสุดที่ 1,809.41 จุด ก่อนปิดครึ่งวันเช้าลบพียง 1.44 จุด ที่ระดับดัชนี 1,814.64 จุด มูลค่าซื้อขายราว 2.9 หมื่นล้านบาท โดยมีกลุ่มพลังงานที่กดดันตลาดพลิกกลับยืนบนแดนลบในภาคเช้า
มุมมองตลาดช่วงบ่าย: ดัชนี SET ปรับลดลงเล็กน้อย 1.44 จุด ปิดภาคเช้าที่ระดับดัชนี 1,814.64 จุด ทั้งนี้ กราฟราย 120 นาที เริ่มเห็นสัญญาณชะลอตัว ทั้งจากการที่แท่งเทียนเริ่มทำหางยาว(Long Upper Shadow)บริเวณแนวต้าน 1,820 จุด ประกอบกับMACD เริ่มส่งสัญญาณโค้งตัวลง ทำให้เราคงมุมมองเดิมตอนเช้าว่า ดัชนี SET น่าจะพักตัวในกรอบ 1,795 -1,820 จุด
ฉะนั้นจึงเป็นโอกาสของทั้งนักเก็งกำไร และนักลงทุนที่จะทะยอยซื้อหุ้น เมื่อดัชนี SET ย่อตัวบริเวณกรอบแนวรับ 1,790-1,795 จุด
กลยุทธ์ในช่วงบ่าย: แนะนำซื้อบริเวณกรอบแนวรับ 1,790- 1,795 จุด โดยมีแนวต้าน 1,820 จุด ทั้งนี้ Stop Loss หากหลุด 1,785 จุด
Point of View
ทะยานขึ้นทดสอบ All Time High! เลือกหุ้น SAWAD เป็น Shining Stock บ่ายนี้ เนื่องจากราคาเช้าบวกเบรก Previous High ขึ้นมา โดยกราฟรายวัน เราเริ่มเห็นสัญญาณเชิงบวก ทั้งสัญญาณภาวะกระทิงจากแท่งเทียน Big White สัญญาณโมเมนตัมเชิงบวกจาก RSI ยกตัวขึ้นใน Positive Zone และ MACD ยังคงอยู่เส้น Signal
อีกทั้งการฟอร์มตัวของราคาคล้ายกับรูปแบบ Falling Wedge มองหุ้นมีโอกาสวิ่งทดสอบจุด All Time High ที่ 73.00 บาท ทั้งนี้มีแนวต้าน 69.00 บาทที่จะต้องทะลุไปให้ได้ก่อน ทั้งนี้มีแนวรับ 63.75 บาท หากหลุด 60.00 บาท ให้ Cut Loss